יחידת אופק

יחידת אופק 324 היא יחידה טכנולוגית-מבצעית בחיל האוויר הישראלי. היחידה עוסקת בהנדסה, פיתוח ותחזוקה של מערכות תוכנה, ובהן מערכות המותקנות במטוסי החיל, מערכות המשמשות את מערך הבקרה האווירית והמודיעין, מערכות לתכנון ושליטה, כלי טיס בלתי מאוישים, מערכות לניהול ידע, תשתיות IT, מערכות לוחמת סייבר ועוד. היחידה מעניקה שירותי מחשוב לכל זרוע האוויר והחלל של צה"ל. היא אחראית, בין השאר, על פיתוח ותחזוקת בנק המטרות של כלל צה"ל.

היחידה כפופה ללהק ציוד (לצ"ד), ובראשה עומד קצין בדרגת אלוף-משנה. יחידות משנה שלה שוכנות בבסיסי הקריה, צריפין ופלמחים. מרבית כוחה מורכב מעתודאים, חיילים בוגרי קורסים של בסמ"ח (תוכניתנים, מפתחי DevOps, מגני סייבר, דאטה אנליסטים וכדומה), אקדמיזטורים, בוגרי מסלולי תוכנית תלפיות ותוכנית פסגות, וחיילים שעברו הכשרה בבית הספר למקצועות הטכניים.

==היסטוריה==
"אופק 324" הוקמה בדצמבר 2005 כאיחוד של שתי יחידות תוכנה: האחת, יחידת ממד"ס (מערכות מבצעיות הנדסיות), שהוקמה ב-1975 בבסיס פלמחים ביוזמת עדי בירן, מפקדה הראשון, לימים אל״ם, רמ״ח פיתוח בחיל האוויר. השנייה, יחידה 180, שהוקמה ב-1959 בפיקודו של סא"ל יחיאל אלון, כאחת מהיחידות המסונפות לממר"ם, והועברה לבסיס חיל האוויר בצריפין ב-1979. עם איחוד היחידות הפך אל"ם עשהאל מובשוביץ, שהיה מפקד ממד"ס, למפקדה הראשון של אופק, וכיהן בתפקיד כשנתיים.

יחידת 324 אופק זכתה בפרס הרמטכ"ל ליחידה הטכנולוגית המצטיינת בצה"ל לשנת 2013.

אפליקציה לשימוש אזרחי שפיתחה היחידה מציגה את מטס יום העצמאות של חיל האוויר.

ביחידה משרתות גם עשרות נשים חרדיות בתפקידי מחשוב כאזרחיות עובדות צה"ל.

היחידה מתכוננת לעבור יחד עם יחידות התקשוב האחרות בצה"ל לקריית התקשוב, וזאת במסגרת פרויקט העתקת בסיסי צה"ל לנגב.

== מבנה היחידה ==
היחידה מורכבת מתשע יחידות משנה, כאשר כל יחידת משנה אחראית על חלק אחר בעולם התוכנה. בראש כל יחידת משנה עומד קצין בדרגת סא"ל.

{| class="wikitable"
|+מבנה ארגוני - יחידת אופק 324
!שם
!תפקיד
|-
|יחידת המטה
|אחראית על ניהול מבנה הכוח של היחידה, שלישות ולוגיסטיקה. מפקדה הוא גם סגן מפקד אופק בפועל. היחידה יושבת בצריפין ובקריה.
|-
! colspan="2" |היחידות הרוחביות
|-
|יחידת מע"ת
|אחראית על הזמינות ועל המבצעיות של רשתות חיל האוויר ועל האפליקציות המפותחות באופק. משמשת לרוב כדרג ב' (הדרג התפעולי) ביחידה. בנוסף, תחום ההגנה בסייבר הוא תחת אחריותה. חלק מהיחידה מאיישים את הבור בקריה 24 שעות ביממה. היחידה יושבת בצריפין ובקריה.
|-
|יחידת תשתיות הנדסיות
|אחראית על הנדסת התשתיות המבצעיות של חיל האוויר. מתמחה באפיון של רשתות, מערכות ואפליקציות בחיל האוויר, וכן בכלים להגנה בסייבר. למרות שמה, היחידה מחזיקה ביכולות מחקר ופיתוח על מנת לענות על צורכיהם השונים של לקוחותיה. מהווה מקור ידע בתחום התשתיתי על שלל תחומיו. משמשת כדרג ד' (הדרג ההנדסי) ביחידה. יושבת בקריה.
|-
|יחידת הנדסה
|אחראית על אפיון המערכות ביחידה (UX), בדיקה של טכנולוגיות חדשות לקראת הטמעתן ביחידה, ופיתוח תכנים לימודיים על מנת לשפר את דרך הפיתוח ביחידה. בנוסף, אחראית על תחום הדאטא, וכוללת עיסוק בכלי AI, BI ו-big data. יושבת בקריה ובצריפין.
|-
! colspan="2" |היחידות האפליקטיביות
|-
|יחידת מע"מ
|אחראית על בניית מערכות שליטה ובקרה לשימוש מקבלי ההחלטות בזמן לחימה. יושבת בקריה.
|-
|יחידת מת"ן
|אחראית על בניית מערכות הנוגעות לתחום המודיעיני בחיל האוויר (למד"ן) ומערכות סייבר. יושבת בקריה.
|-
|יחידת מט"ס
|אחראית על בניית מערכות לטייסות ולכטממ"ים. יושבת בצריפין.
|-
|יחידת מה"ן
|אחראית על פיתוח מערכות למערך ההגנה האווירית ולמערך הבקרה האווירית. יושבת בפלמחים.
|-
|יחידת מא"ב
|אחראית על פיתוח אוויוניקה למטוסי חיל האוויר, וכן על סימולטורים וכדומה. יושבת בצריפין.
|}

== מפקדי היחידה ==
{| class="wikitable"
|+
!מפקדי יחידה 180
|-
|סא״ל יחיאל אלון
|-
|סא"ל דן גרנות
|-
|סא״ל בן עמי ברש
|-
|סא״ל אברהם יעקבי
|-
|אל״מ יוסי אליאב
|-
|אל״מ אריק אורלב
|-
|אל״מ יורם רומם
|-
|אל"ם אורי ערד
|-
|…אל״מ עופר צברי
|-
|אל"מ אריה ונונו
|} 

{| class="wikitable"
|+
!מפקדי יחידת ממד״ס 
|-
|אל״מ עדי בירן
|-
|אל״מ אבי פרי
|-
|אל״מ אלי גמזון
|-
|אל״מ יהודה ברון
|-
|אל״מ דרור גינוסר 
|-
|…
|-
|אל״מ עשהאל מובשוביץ
|}

{| class="wikitable"
|+
!מפקדי יחידת אופק
|-
|אל"ם עשהאל מובשוביץ
|-
|אל"ם זאב אלרואי
|-
|אל"ם אורי חיאק
|-
|אל"ם אופיר בר
|-
|אל"ם דרור זליכה
|-
|אל"ם יריב נחמיאס 
|-
|אל"ם דדי מלר<ref></ref>
|}

== שם היחידה ==
שם יחידת 'אופק' הוצע על ידי בוגר היחידה, ערן ישראלי.

== סמל היחידה ==
סמל היחידה הנוכחי מכיל ארבעה מרכיבים. המרכיב הראשון הוא סמל חיל-האוויר המוצג בכנפיים. המרכיב השני הוא ינשוף, חיה מדויקת חכמה וחרוצה שרואה למרחק. המרכיב השלישי הוא מטרה מייצג מיקוד במטרה ליצירת יכולת מבצעית משמעותית לחיל-האוויר. אופן יישום המטרה הזו הוא דרך הטכנולוגיה, שמיוצגת בסמל על ידי קווי רשת מחשוב וכמעגל חשמלי מודפס, שהם המרכיב הרביעי.<ref></ref>

<gallery>
קובץ:Unit 180 Tag.png|תג יחידה 180
קובץ:180unit.png|סיכת יחידה 180
קובץ:Mamdas.png|סמל יחידת ממד"ס. הסמל הוצע על ידי יוזם הקמתה ומפקדה הראשון, עדי בירן, לימים ראש מחלקת פיתוח בלהק ציוד.
קובץ:OfekUnitOldTill2019.png|סמלה הישן של יחידת אופק עד שנת 2019. הסמל עוצב על ידי בוגר היחידה, תומר בר ורייטן שמואל - תחת פיקודו של יהודה שוורץ בוגר מסלול המצוינות דרך חיים.
</gallery>

==לקריאה נוספת==
* יורם רומם, אני לוקח, "חיל האוויר - הצד הטכנולוגי", "חיל האוויר - יחידה 180", הוצאת כנרת זמורה-ביתן דביר 2021, עמודים 204–246

==קישורים חיצוניים==
* 
* 
* 
* 
* 
*
*
*עמי רוחקס דומבה, [https://www.israeldefense.co.il/he/node/36214 "אתגר הסייבר בחיל האוויר מתעצם בעידן מטוסי הדור החמישי"], באתר "[https://www.israeldefense.co.il/he IsraelDefense]", נובמבר 2018
* 
* 
* 
* 
*אורלי הררי, [https://www.inn.co.il/News/News.aspx/419636 העתיד באופ(הא)ק], באתר ערוץ 7, 28 בנובמבר 2019
*קובי פינקלר, [https://www.93fm.co.il/radio/626789/ פרויקט גלילאו, מערכת ייחודית: האנשים שעומדים מאחורי הצלחות חיל האוויר במרחב], אתר קול חי, 22 ביוני 2020
*יוסי הטוני, [https://www.pc.co.il/news/318245/ IT בשחקים – על טכנולוגיות המידע בחיל האוויר], אנשים ומחשבים, 29 ביוני 2020
*שירה פיינסקי, [https://www.iaf.org.il/9308-52641-he/IAF.aspx יחידת "אופק 324" מציינת 15 שנים של עשייה ביטחונית], [https://www.iaf.org.il/9202-he/IAF.aspx באתר חיל האוויר הישראלי], 22 בדצמבר 2020
* 
*אלמוג אמר, [https://www.mivzaklive.co.il/archives/429745 הנשיא ריבלין לשוחרי המכללה הטכנולוגית של חיל האויר: "כולנו בני הארץ"], באתר מבזק, אפריל 2021
*יסמין דרור, [https://www.iaf.org.il/9327-52913-he/IAF.aspx עם הפנים לעתיד], באתר חיל האוויר הישראלי, אפריל 2021
*יסמין דרור, [https://www.iaf.org.il/9421-53556-he/IAF.aspx שולטים מהתא: המקום שאחראי על כלל מערכות החיל], באתר חיל האוויר הישראלי, 16 באוגוסט 2021
* 
* מיכל פומרנץ, [https://www.iaf.org.il/9577-55976-he/IAF.aspx מאחורי כל מבצע יש תוכנה: הכירו את יחידת מה"ן], באתר חיל האוויר הישראלי, 20 במרץ 2023
* ישראל וולמן, [https://www.ynet.co.il/digital/article/yokra13889572 צבא שמיים: היחידה שניהלה את יירוט הטילים האיראנים], ידיעות אחרונות, 19 באפריל 2024

==הערות שוליים==

אופק
קטגוריה:המחשוב בצה"ל
אופק